**«Асқақтай бер, айбынды Қазақстан»**   
**Мақсаты:** Қазақстан Республикасының басты жетістіктерімен таныстыру.Ел тарихындағы маңызды мерекелердің бірі Тәуелсіздік күнін атап өте отырып оқушылардың бойына жоғары патриоттық сананы, өз елі үшін мақтаныш сезімін қалыптастыру. Өз елін жерін қорғайтын ұрпақ тәрбиелеу.  
**Көрнекіліктер: баннер, нақыл сөздер,шарлар.**  
**Барысы:**

**Жүргізуші:** Армысыздар құрметті ата-аналар, ұстаздар, оқушылар!

Қазақстан Республикасының Тәуелсіздік күні құтты болсын!

Тәуелсіздік – ең басты құндылығымыз. Тәуелсіздік ең алдымен қазақ халқының бостандыққа ұмтылған асқақ армандары мен қайсар рухының жемісі. Сондықтан да біз үшін тәуелсіздік күші – ең қадірлі күш. Еліміз тәуелсіздігін жариялап, дербес мемлекет ретінде әлемге танылды.

Бүгін Қазақстан әлем назарында, өзінің болашағынан үлкен үміт күттіретін, жері, халқы бай ел. Осы 25 жыл ішінде елімізде қыруар істер атқарылды. Жеріміздің шекарасы халықаралық шарттарға сай бекітілді. Мемлекеттік рәміздеріміз, ата заңымыз, ұлттық валютамыз және Сарыарқаның кең жазық даласында барша елді өзінің тез көркейіп өсуімен таңқалдырып, жаңа астанамыз дүниеге келді. Әлемдік қауымдастық алдында «Қазақстан Республикасы» деген асқақ рухты ел екенін мойындаттық. Ел экономикасы да жылдан-жылға ұлғайып мәдени, рухани даму деңгейіне көтерілуде. Өзіне тән барлық рухани, мәдени қасиеттері бар, әлемдік қауымдастықтың ықпалды мүшесі болып табылатын тәуелсіз мемлекет құралды.

**Қазақстан Республикасының Гимн орындалады.**

**Жүргізуші:** Бүгінгі салтанатты мерекелік кешіміз 2-бөлімнен тұрады

**І бөлім.**

«Жас Ұлан» бірыңғай балалар мен жасөспірімдер ұйымының қатарына ұлдар мен қыздарды қабылдау.

**ІІ бөлім Оқушылардың дайындаған мерекелік концерті**

І бөлім. «Жас Ұлан» бірыңғай балалар мен жасөспірімдер ұйымының қатарына ұлдар мен қыздарды қабылдау. салтанатын бастаймыз.

**Жүргізуші:**   
Шынымен өмір жаңарды,

Бақытты шақтар әлі алда.

Тәуелсіздікке қол жетіп,

Оңаша тіктік Ақ Орда.

Құттықтау сөз кезегін мектеп директоры Бекишов Ардақ Болатұлына береміз.

**Жүргізуші:** Елімнің атын айтсам - Қазақстан,   
Жерімнің атын айтсам – Қазақстан.   
Қойнауы қазынаңа толған мекен,   
Байлығымның атын айтсам – Қазақстан.

**Шогурмакова Адель мен Есетова Айзаданың орындауында ән «Тәуелсіздік күні»**

**Жүргізуші:** Мен қазақпын – жерімді жауға бермеген.

Мен қазақпын – елім үшін терлеген,

Мен қазақпын- асау мініп, үйретіп,

Құлын- тайым үзілмеген кермеден.

Алдарыңызда өздерінің жыр арнауларымен Мектепалды даярлық сынып, 1-сынып оқушылары.

**Жүргізуші:** Туған жерім-Отанымсың көңілді.

Жанарыңмен жасандырған өңірді.

Жұтсам балқып суыңа тоймаспын.

Көрсем мәңгі сендегі шат өңірді.

**Айзада мен Дильназдың орындауында ән «Нұр аға»**

**Жүргізуші:** Атыңнан айналайын қазақ деген,

                                   Қазағым қайсарлығың ғажап дер ем.

                                   Сақтапсың елдігіңді сағың сынбай

                                   Көрсең де көреріңді азаппенен.

Бастауыш сынып оқушыларының жыр арнауларын қабыл алыңыздар. Балақайларымызды ду қол шапалақтарыңызбен қарсы алыңыздар.

**Жүргізуші.**Ғасырдан, ғасырға өткен, ұлтымыздың бай мәдениетін, дәстүрін өзіне сіңірген, еш уақытта ескермейтін – мың бұралған **«Қазақ» биі.**

Орындайтын Сағынтай Дильназ бен Есетова Айзада  
Мың бұралған бишілерімізді қарсы алыңыздар!

**Жүргізуші:**

Пай, пай, пай!   
Киелі неткен жер!  
Батырлар дүрілдеп өткен жер,   
Тұлпарлар дүбірлеп төккен тер.  
Ғашықтар бір-бірін өпкен жер,   
Сарылып сал-сері кеткен жер.   
Бас иіп, иіскеп топырағын   
Тағзым жасамай өтпеңдер – деп ақиық ақын Мұқағали жырлағандай келесі кезекті **Мәнерлеп өлең оқу. 7, 8, 9, сынып оқушылары** Шогурмакова Адель, Қалымжан Ерасыл, Ақжігітов Арсен, Айтмағамбет Жандос, Айтмағамбет Айнаш

**Жүргізуші:** Алтын ордам – арайланған Астанам  
Жаңа дәуір көшін алға бастаған  
Сенсің менің жаңа қалам, бас қалам  
Шалқып жатқан той думаны, асқақ ән.

**Қыздардың орындауында ән «Тәуелсіздік»**

**Жүргізуші:** Жаңа ғана қазағымның таңы атты,

                      Алу мақсат ел деп алғыс, сауапты.

                     Әр отбасы, әрбір қазақ, әр адам

                 Тәуелсіздік сақтау үшін жауапты.

**Би :** Орындайтын Сағынтай Гүлназ бен Сағынтай Жаннұр  
қабыл алыңыздар!

**Жүргізуші:** Кең байтақ, көз жетпейтін жерім менің  
Таулы орман, жасыл жайлау көлім менің  
Бүгінде бар әлемге даңқың жетті   
Тәуелсіз Қазақстан – елім менің

**5-сынып оқушыларының орындауында «Тәуелсіз ел ұланы»**

**Жүргізуші:**Армандарды жақындатып тым алыс,   
Біздің жаққа жеткен екен жылы ағыс.  
Егемендік - ел бақыты, ертеңі,   
О, халайық! Құтты болсын қуанышың!

**Мәнерлеп өлең оқу 5- 6-сынып оқушылары**

**Жүргізуші:** Тәуелсіздікті анаңдай ардақта, балаңдай мәпеле, құдайдай құрметте.  
Тәуелсіздік үшін қаныңды да, жаныңды да аяма.   
Елтаңбамыз ажарлы, Әнұранымыз әуенді, асқақ бола түссін.  
Еліміздің белгісі көк туымыз әрқашан желбірей берсін.   
Тәуелсіздік тұғыры биік болсын.

**Би: 2-3-сынып қыздары.**

**Жүргізуші**: Бабадан қалып жеткен көрегендік,   
Еркіндік жастығында өлең өрдік.   
Арқалап аманатын келіп жеткен,   
25 жыл! Құтты болсын егемендік!

«Атамекен» ұстаздар мен оқушылар хоры.

**Жүргізуші:**Азат өлкем күндей күлген шығыстан,  
Асыл елім жан - жүректі ұғысқан.  
Ата бабам аңсап өткен бақытым,   
Айналайын, Қазақстан - Гүлстан!

**Есетова Айзада, Сағынтай Дильназдың орындауында ән: «Жаса Қазақстан»**

**Жүргізуші:** Құрметті көрермен қауым, еліміз тыныш, жұртымыз аман, көңілдеріңіз көтеріңкі болсын деген игі тілектер жолдай отырып біз өздеріңізбен қоштасамыз. Әрқашан да Тәуелсіз Қазақстанның таңы нұрлы болып, егемен елдің ұрпағының еңсесі биік болсын!  
**Жүргізуші:**

Тәуелсіздік мәңгілік сақталсын,   
Алдымызда барлық үміт ақталсын   
Тату – тәтті бірлік болып қашанда   
Бейбіт өмір бар халықпен жақталсын.   
Енді міне біз тәуелсіз ел болдық   
Басқалармен терезесі тең болдық   
Әрқашанда біз дайынбыз тайсалмай   
Отан үшін болуға да құрбандық   
Дүбірлетсін өңірді   
Дүбірлесін дүлділі.   
Қазақ деген елімнің   
Құтты болсын бұл - күні!

Келесі кездескенше, қош сау болыңыздар!!!

Ақмола облысы

Зеренді ауданы

«Жолдыбай негізгі мектебі»КММ

**Тәуелсіздік елімнің ерлік жолы!**

Өткізген:Шамиғанова Д.Ғ.

Омарова А.А..

15.12.17 жыл.